ENCICLICA PATRIARHILOR 
RĂSĂRITENI de la 1848 către 
ortodocșii cei de pretutindenea 


Enciclica Patriarhilor Răsăriteni din 1848 este un răspuns la 
pretenţia Papei Pius al IX-lea de a uni pe ortodocșii răsăriteni cu Roma. În 
răspunsul lor, Patriarhii explică de ce s-au despărţit ortodocșii de latini şi 
cum ar fi posibilă unirea. Ei demască, cu acest prilej, inovațiile latinilor, 
combătându-le cu argumente solide, demonstrează că ei au fost cauza 
„schismei” dintre răsărit și apus, protestează contra prozelitismului 
latinilor şi îndeamnă stăruitor pe ortodocşi să rămână în dreapta 
credinţă. Enciclica constituie unul dintre cele mai importante documente 
din istoria raporturilor dintre Biserica Ortodoxă şi franco-latinii care au 
părăsit Biserica lui Hristos. 


EPISTOLA ENCICLICĂ, CĂTRE ORTODOCSII CEI DE PRETUTINDENEA, A 

BISERICII CELEI UNA, SFÂNTĂ, SOBORNICEASCĂ SI APOSTOLEASCA, a 

celor patru Patriarhi ai Răsăritului, la anul 1848 de la Hristos. Răspuns la 
Epistola Papei Pius al IX-lea, Către Răsăriteni. 


„Tuturor celor de pretutindenea, în Duhul Sfânt iubiţi şi doriţi fraţi ai noştri, 
sfintitilor Arhierei, preacucernicului cler din jurul lor, şi tuturor ortodocsilor, fii 
adevăraţi ai Bisericii Una, Sfântă, Sobornicească şi Apostolească, fráteascá 
imbraátisare în Duhul Sfânt, şi toate cele bune şi de mântuire de la Dumnezeu. 


1.Trebuia ca evanghelica propovăduire, sfântă şi dumnezeiască, a răscumpărării 
noastre, de către toţi aşa neschimbată să se vestească, şi în veci aşa curată să se 
creadă, precum au descoperit-o dumnezeieştilor şi sfinţilor săi Ucenici 
Mântuitorul nostru, Care pentru aceasta s'a deşertat pe sine, chip de rob luând 
(Filip. 2, 7), pogorându-se din sânurile părinteşti şi dumnezeieşti; şi, iarăşi, mereu 
la fel precum aceia, făcându-se martori văzători si auzitori, ca nişte trámbite 
puternice în toată lumea au răsunat-o - căci în tot pământul a ieşit vestirea lor, şi 
la marginile lumii graiurile lor (Ps. 18, 4; Rom. 10, 18); şi, în sfârşit, aşa neatinsă, 
cum de obşte ne-au învăţat-o atâţia şi atât de mari de Dumnezeu purtători Părinţi 


ai Bisericii Soborniceşti, cei de la marginile pământului, care aceleaşi graiuri le- 
au repetat, şi până la noi în Sinoade şi fiecare în parte au învăţat. Ci precum 
odinioară în Eden începătorul ráutátii, vrăjmaşul cel înţelegător al mântuirii 
oamenilor, luând cu viclenie chip de sfetnic folositor, l-a făcut pe om călcător 
poruncii celei dumnezeieste incunostiintate, tot astfel, amăgind pe multi din când 
în când şi în Edenul cel intelegátor, Biserica lui Dumnezeu, şi unelte ale sale pe 
aceştia făcând, amestecând veninul ereziei în izvoarele cele limpezi ale învăţăturii 
ortodoxe, adapă pe multi nevinovaţi care viețuiesc fără pază, neluând seama la 
cele ce s'au auzit (Evr. 2, 1) şi cele vestite de Părinţii lor (A Doua Lege 32, 7) 
potrivit Evangheliei şi pururea la fel cu Dascălii cei de mai inainte; şi socotind 
neîndestulător spre mântuirea lor sufletească cuvântul cel grăit şi scris al 
Domnului şi mărturisirea Bisericii celei de totdeauna, urmăresc nelegiuire nouă şi 
înnoiri, ca la îmbrăcăminte, şi desfăşoară în toate chipurile învăţătura evanghelică 
cea de ei stricată. 


2. De aici dar ereziile cele mult sfásiate şi îngrozitoare, cu care Biserica 
Sobornicească, primind chiar din scutecele ei toată armarea lui Dumnezeu, şi 
apucând şi sabia Duhului, care este graiul lui Dumnezeu (Efes. 6, 13...17), nevoită 
a fost să se războiască, şi împotriva tuturor a biruit până azi, şi va birui în toţi 
vecii, după toată lupta mai strălucită şi mai puternică arătându-se. 


3. Ci din aceste erezii, unele au şi pierit cu totul, altele se duc, altele s'au veştejit, 
altele şi înfloresc mai mult ori mai puţin, fiind în putere până în vremea 
întoarcerii lor la Credinţă, altele iarăşi răsar, ca să-şi meargă drumul lor de la 
naştere până la pieire; că jalnice cugetări şi născociri fiind, de oameni jalnici, 
trăsnite cu anatema celor Şapte Sinoade a toată lumea, ca şi ei se nimicesc, chiar 
de ar mai tine o mie de ani. Numai ortodoxia Bisericii Sobornicesti si Apostolesti, 
cea insufletitá de Cuvântul cel Viu al lui Dumnezeu, ea dăinuie veşnic, după 
nemincinoasa făgăduinţa Domnului: porţile iadului nu o vor birui pe dânsa (Mat. 
16, 18); adică gurile necinstitorilor şi ereticilor (după cum ne tâlcuiesc 
dumnezeieştii Părinţi), oricât de cutezătoare, oricât de uimitoare, nu vor birui 
dreapta învăţătură cea liniştită şi fără zarvă. Dar oare ce este căci calea 
necinstitorilor sporeşte (lerem. 12, 1)? Cum de se fălesc cei necredincioşi şi se 
ridică precum cedrii Libanului (Ps. 36, 35), tulburând slujirea cea liniştită a lui 
Dumnezeu? Pricina acestui lucru este nespusă, şi Biserica, măcar că se şi roagă 
zilnic ca să lipsească de la ea boldul acesta, acest înger al satanei, aude de la 
Domnul totdeauna: Destul este tie harul meu, că puterea mea în neputinţă se 


săvârşeşte (2 Cor. 12, 9). Deci cu dulceaţă se va lăuda mai mult în neputintele 
sale, ca să locuiască în ea puterea lui Hristos (2 Cor. 12, 9), şi cei lámuriti să se 
facă aratati (1 Cor. 11, 19). 


4. Între aceste erezii răspândite, pentru judecăţi pe care Dumnezeu le ştie, pe o 
mare parte a pământului, a fost cândva arianismul, iar astăzi este si Papistăşia, 
dar şi aceasta (ca şi acela, care a pierit cu totul), deşi este în putere acum, nu va 
birui până în sfârşit, ci va trece şi se va dobori, şi în cer va răsuna glas mare: 
Doborátu-s'a (Apoc. 12, 10). 


5. Părerea cea nouă, cum că „Duhul Sfânt de la Tatăl şi de la Fiul purcede”, este 
potrivnică lămuririi hotărâtoare a Domnului nostru, dată cu dinadinsul pentru 
aceasta (loan 15, 26): care de la Tatăl purcede, şi potrivnică mărturisirii întregii 
Biserici Soborniceşti, după cum este încredinţată de cele Şapte Sinoade a toată 
lumea, rostind: care de la Tatăl purcede (Crez). Fiindcă înlătură singurimea 
cauzei celei Una şi felurimea obârşirii Persoanelor dumnezeieşti ale Fericitei 
Treimi, amândouă acestea mărturisite în Evanghelie. 


a) Fiindcă aduce legături felurite şi neasemenea între ipostasurile cele de aceeaşi 
putere şi de aceeaşi slujire vrednice, cât şi contopirea ori amestecarea lor. 


b) Fiindcă arată ca fiind, aşa-zicând, nedesăvârşită, ba chiar întunecoasă şi greu 
de priceput mărturisirea de până atunci a Bisericii Una, Sfântă, Sobornicească şi 
Apostolească. 


c) Fiindcă loveşte pe Sfinţii Părinţi de la Sinodul Întâi a toată lumea de la Niceea 
şi de la Sinodul al Doilea a toată lumea de la Constantinopol, cum că adică ar fi 
teologhisit nedesăvârşit despre Fiul şi Sfântul Duh, şi ar fi trecut sub tăcere 
însuşirea deosebită a fiecăreia dintre cele două Persoane ale Dumnezeirii, măcar 
că era de trebuintá a fi lămurite toate însuşirile lor dumnezeiesti împotriva 
arienilor şi makedonienilor. 


d) Fiindcă batjocoreşte pe Părinţii Sinodului al treilea, al patrulea, al cincilea, al 
şaselea şi al şaptelea a toată lumea, care au vestit în lume desăvârşit şi întreg 
dumnezeiescul Crez, încât şi cu înfricoşate afurisenii şi cu pedepse nedezlegate 
au oprit orice adaos sau scădere sau schimbare sau mutare, fie şi cu o virgulă, şi 
lor înşişi, şi oricăror altora; ca şi cum ar trebui a fi îndreptat şi adăugit, şi prin 
urmare toată învăţătura teologhicească a Părinților Sobornicesti ar fi de 
schimbat, descoperindu-se parcă noi însuşiri tuturor celor trei Persoane ale 


Fericitei Treimi. 


e) Fiindcă s'a strecurat la început în Bisericile Apusului ca un lup în piele de oaie, 
adică nu cu însemnare de purcedere, după înţelesul grecesc al Evangheliei şi din 
Crez, ci cu însemnarea de trimitere, cum se apăra Papa Martin faţă de Maxim 
Mărturisitorul şi cum desluşea Anastasie Bibliotecarul lui loan al VIII-lea. 


f) Fiindcă arată o neînchipuită îndrăzneală, lucrând fără împuternicire, şi cu 
silnicie măsluieşte Crezul însuşi, care este moştenire de obşte a Creştinătăţii. 


g) Fiindcă a adus atâtea tulburări în Biserica cea liniştită a lui Dumnezeu şi a 
dezbinat neamurile. 


h) Fiindcă a fost veştejită pe faţă de la prima sa înfăţişare, de către doi Papi de 
veşnică pomenire, Leon al III-lea şi loan al VIII-lea care, acesta din urmă, în 
epistola către sfântul Fotie, a pus în rând cu Iuda pe cei care au băgat-o întâi în 
dumnezeiescul Crez. 


j) Fiindcă a fost osanditá de multe sfinte Sinoade ale celor patru Patriarhi ai 
Răsăritului. 


k) Fiindcă a fost lovită cu afurisenie, ca o înnoire şi adăugire a Crezului, la 
Soborul al optulea a toată lumea, adunat la Constantinopole pentru împăcarea 
Bisericilor Răsăritene şi Apusene. 


1) Fiindcă odată intrată în Bisericile din Apus, fie a odrăslit roade de ruşine, fie a 
atras după sine curând şi alte înnoiri, cele mai multe potrivnice poruncilor 
Mântuitorului nostru celor hotărât scrise în Evanghelie, şi ţinute până la intrarea 
ei în Bisericile în care s'a furişat, precum: stropire în loc de botez, oprirea 
Sfântului Potir mirenilor, ridicarea uneia şi aceleiaşi pâini frânte, dar folosirea de 
ostii, azimă în loc de pâine, lăsarea din Liturghii a binecuvântării, a dumnezeiestii 
Chemari a Preasfântului Duh celui care sfinteste slujirea, şi părăsirea vechilor 
rânduieli apostolice ale Bisericii Sobornicesti, oprind de pildă ungerea cu sfântul 
Mir şi împărtăşirea cu Preacuratele Taine a pruncilor botezați; necăsătorirea 
preoţilor, infailibilitatea Papei şi socotirea lui ca vicar al lui Hristos, şi celelalte, 
înlăturând astfel tot tipul vechi apostolic aproape al tuturor Tainelor şi al întregii 
învățături, pe care-l ţinea vechea sfântă şi ortodoxă Biserică a Romei, pe atunci 
madular preacinstit al Sfintei Biserici Sobornicesti şi Apostolice. 


m) Fiindcă i-a împins pe teologii Apusului, apărătorii săi, neavând ei nici un temei 
în Scriptură ori la Părinţi pentru a da chip plăcut greşitelor învățături înşiruite, nu 
numai la răstălmăcirea Scripturilor, cum nu vedem la nici unul din Părinţii Sfintei 
Biserici Sobornicesti, dar si la măsluirea scrierilor sfinte şi neatinse ale 
dumnezeieştilor Părinţi, atât răsăriteni cât şi apuseni. 


n) Fiindcă s'a ivit ca un lucru străin, nemaiauzit şi hulitor, chiar pentru celelalte 
obşti creştineşti bine cunoscute, care, mai înainte de ivirea sa, pentru alte drepte 
pricini au fost înlăturate din Staulul sobornicesc. 


o) Fiindcă încă nu a putut fi apărată câtuşi de puţin din Scripturi, sau măcar în 
chip raţional de la Părinţi, cu toată osârdia şi osteneala apărătorilor ei, în nici una 
din învinuirile înşiruite. O asemenea părere poartă toate însemnele învăţăturii 
greşite ivite din firea şi în însuşirile ei. Ci orice învăţătură greşită care atinge 
cugetarea Sobornicească cu privire la Fericita Treime şi la obârşiile dumnezeiesti, 
şi chiar fiintarea Preasfântului Duh, este şi se numeşte erezie, şi cei care cugetă 
astfel, eretici, după hotărârea celui între sfinţi Damasie, Papă al Romei: „De va 
avea cineva dreaptă socotintá pentru Tatăl şi Fiul, dar nu pentru Sfântul Duh, 
eretic este” (Mărturisirea credinţei sobornicesti trimisă de Papă Episcopului 
Tesalonicului). De aceea, Biserica Una, Sfântă, Sobornicească şi Apostolească, 
mergând pe urmele sfinţilor Părinţi, atât răsăriteni cât şi apuseni, a mărturisit 
odinioară către părinţii noştri, şi iarăşi mărturiseşte astăzi în sinod, că noua 
părere mai sus arătată, cum că Duhul Sfânt de la Tatăl şi de la Fiul purcede, este 
în sine erezie, iar cei care o urmează, oricare ar fi ei, eretici sunt, potrivit cu sus- 
numita hotărâre sobornică a Preasfântului Papă Damasie, iar sinoadele lor 
eretice, şi orice părtăşie duhovnicească în slujire a ortodocsilor fii ai 
Bisericii Sobornicesti cu unii ca aceia neîngăduită, după cum întăreşte si 
Canonul al şaptelea de la Sinodul al Treilea a toată lumea. 


6. Această erezie, care a împreunat cu sine şi multă mulţime de înnoiri, precum 
s'a arătat, s'a făcut cunoscută prin jumătatea veacului al şaptelea, la început şi 
tăinuindu-se, şi încă felurite însemnări având în ţinuturile apusene ale Europei, 
până ce cu încetul, furişându-se vreme de patru sau cinci veacuri, a covârşit 
vechea Ortodoxie a acelor părţi prin nepăsarea Păstorilor de atunci, şi cu sprijinul 
Domnitorilor, ducând la rătăcire puţin câte puţin nu numai Bisericile pe atunci 
încă drept-slăvitoare ale Spaniei, dar şi pe cele germanice, galice şi italice, a 
căror ortodoxie se vestea odinioară în toată lumea, şi cu care adeseori se sfătuiau 
dumnezeieştii noştri Părinţi Atanasie şi Vasile cel până la cer strălucitor, şi a 


cărora împreună buna-intelegere şi lucrare cu noi până la Sinodul al Saptelea a 
toată lumea a păzit nevătămată învăţătura Bisericii Soborniceşti şi Apostoleşti. 
Dar în urmă, prin zavistia urâtorului de bine, înnoirile privitoare la teologhisirea 
cea sănătoasă şi ortodoxă a Preasfântului Duh - a cărui hulire nu se va ierta 
oamenilor nici în veacul de acum, nici în cel ce va să fie, după spusa Domnului 
(Matei 12, 31-32) - şi prin înnoirile privitoare la dumnezeiestile Taine, si mai ales 
la Taina cea de-lume-mântuitoare a Botezului, ca şi a dumnezeieştii Împărtăşanii 
şi a Preotiei, ca nişte făpturi îngrozitoare una dupre alta urmând, au pus 
stăpânire şi peste însăşi Roma cea veche; de unde, luând întărire în Biserică, au 
primit, spre a se deosebi, şi numele de Papistăşie. Căci măcar că la început unii 
dintre episcopii ei, numiţi şi Papi, s'au rostit în chip sobornicesc împotriva 
înnoirii, precum Leon al II-lea si loan al VIII-lea, aşa cum am mai spus, vestejind- 
o pe faţă în toată lumea, unul prin acele table de argint, iar celălalt prin epistola 
sa către sfântul Fotie la Sinodul al Optulea a toată lumea şi prin cea către 
Sfendopulcrie[1] prin mâna lui Metodie, episcopul Moraviei - cei mai multi dintre 
urmaşii lor, momiti de privilegiile potrivnice soborniciei, ce decurgeau pentru 
dânşii din erezie în apăsarea Bisericilor lui Dumnezeu, şi găsind în ele mult folos 
lumesc şi „câştig mult”, închipuind o cârmuire monarhică în Biserica cea 
Sobornicească şi o singură-stăpânire al darurilor Sfântului Duh, nu numai că au 
schimbat după voie credinţa cea veche, despártindu-se prin arătatele înnoiri de 
vechea şi primita ocârmuire creştinească, ci s'au silit prin nelegiuite uneltiri, cum 
ne încredinţează istoria cea adevărată, ca să momească de la Ortodoxie la 
apostazia lor şi celelalte patru Patriarhii, şi astfel să robească voilor şi poruncilor 
oamenilor Biserica cea Sobornicească. 


7. Cei de fericită pomenire Înaintaşi şi Părinţi ai noştri de atunci, întru împreună- 
osteneală şi sfătuire, văzând călcată în picioare evanghelica învăţătură 
strămoşească, şi veşmântul cel de sus ţesut al Mântuitorului nostru sfâşiat de 
nelegiuite mâini, miscati de părintească şi fráteasca dragoste au plâns pierderea 
atâtor creştini pentru care a murit Hristos, lucrând cu multă osârdie şi iubitoare 
străduinţă, şi în sinoade şi îndeosebi, pentru ca, izbăvind învăţătura drept- 
slăvitoare a sfintei Biserici Soborniceşti, să coasă împreună la loc, de vor putea, 
ceea ce s'a sfâşiat; şi ca doctori încercaţi au chibzuit laolaltă pentru mântuirea 
mădularului suferind, îndurând multe supărări şi dispreţ şi prigoniri, numai ca să 
nu se despartă în bucăţi trupul lui Hristos, numai ca să nu se calce în picioare 
hotărârile dumnezeieştilor şi preacinstitelor Sinoade. Dar istoria cea 
nemincinoasă ne-a încredinţat de neînduplecata stáruintá apuseană in rătăcire. 


Aceşti bărbaţi de fericită amintire au dovedit cu adevărat în această privinţă 
adevărul vorbelor celui întru sfinţi Părintelui nostru Vasile, cel până la cer 
strălucitor, când zicea, din cercare, despre episcopii Apusului, şi îndeosebi despre 
Papa: Care nu cunosc adevărul, nici suferă să-l înveţe, certându-se cu cei care vor 
să le vestească adevărul, înşişi întărindu-se în erezia lor (Epistola către Eusebie al 
Samosatei). Şi astfel, cunoscând neîndreptarea lor după întâia şi a doua certare 
fráteasca, lăsându-i în pace şi ocolindu-i, i-au lăsat la mintea lor cea îndărătnică 
(căci mai bun este războiul, decât pacea care desparte de Dumnezeu, cum a zis 
cel între sfinţi Părintele nostru Grigorie despre arieni). De atunci nu s'a mai aflat 
nici un fel de părtăşie duhovnicească între noi şi ei; căci aceia cu mâinile lor au 
adâncit prăpastia dintre ei şi Ortodoxie. 


8. Dar pentru aceasta Papistăşia nu a încetat a tulbura Biserica cea liniştită a lui 
Dumnezeu, ci trimițând pretutindenea asa-numiti propovăduitori, negutátori de 
suflete, înconjură uscatul şi marea ca să facă un prozelit, să insele pe vreunul 
dintre ortodocşi, să strice învăţătura Domnului nostru, să măsluiască prin adaos 
dumnezeiescul Crez al sfintei noastre Credinte, să arate de prisos Botezul cel 
lăsat de Dumnezeu, nefolositoare împărtăşirea cu Paharul Legământului, şi câte 
altele nenumărate, însuflate de dracul înnoirii atotindráznitorilor scolastici din 
Veacurile de Mijloc şi Episcopilor Romei celei vechi, care au cutezat toate pentru 
iubirea de stăpânire. Fericitii noştri înaintaşi şi părinţi, în evlavia lor, deşi 
încercaţi şi prigoniti în multe feluri şi în multe chipuri, dinăuntru şi dinafară, pe 
faţă şi în ascuns de către Papistăşie, încrezându-se în Domnul, au izbutit a izbăvi 
şi a ne învăţa şi pe noi această nepreţuită moştenire a părinţilor noştri, pe care şi 
noi, cu ajutorul lui Dumnezeu, o vom trece ca pe o comoară de mult preţ 
generaţiilor ce vor veni, până la sfârşitul veacului. Dar nu încetează până astăzi, 
şi nu vor înceta pentru aceasta Papistaşii, a lovi dupa obiceiul lor Ortodoxia, care 
le este zilnică mustrare vie înaintea ochilor, ca unor lepádati de credinţa lor cea 
strămoşească. De ar fi dat Dumnezeu să îndrepte ei acele loviri împotriva ereziei 
care a năvălit asupra Apusului şi a pus stăpânire pe el! Cine se îndoieşte că, dacă 
osârdia lor în nimicirea Ortodoxiei s'ar fi întrebuințat cumva în nimicirea ereziei 
şi a înnoirilor, după sfaturile cele lui Dumnezeu plăcute ale lui Leon al III-lea şi 
loan al VIII-lea, cei din urmă Papi ortodocşi de fericită pomenire, de mult nu ar 
mai fi rămas nici urmă din ea pe lume, şi am putea acum să spunem acelaşi, după 
făgăduinţa apostolică! Dar osârdia urmaşilor lor nu a fost în apărarea Credinței 
Ortodoxe, precum osârdia vrednicului de pomenire Leon al III-lea, acum între cei 
fericiţi. 


9. Într'o oarecare măsură silniciile personale ale Papilor din urmă încetaseră, şi 
nu mai erau decât cele ale propovăduitorilor lor; de curând însă Papa Pius al IX- 
lea, care a primit episcopatul Romei la 1847, a dat la 6 Ianuarie acest an o 
Epistola Enciclică Către Răsăriteni, având douăsprezece file în tălmăcirea 
grecească, pe care trimişii săi au răspândit-o ca pe o molimă venită din afară 
înăuntrul Turmei noastre Ortodoxe. În această Enciclică el se adresează acelora 
ce în felurite vremuri şi în felurite obşti creştineşti au apostaziat şi au trecut la 
Papistăşie, fiindu-i deci prielnici, dar se îndreaptă cu dinadinsul şi către ortodocşi, 
fie direct, fie nenumindu-i; şi pomenind pe dumnezeieştii şi sfinţii noştri Părinţi 
(fila 3, r. 14-18; fila 4, r. 19; fila 9, r. 6; şi filele 17 şi 23), îi defaimă în chip vădit 
pe aceştia, cât şi pe noi, moştenitorii şi urmaşii lor: pe ei ca ascultând, zice-se, de 
poruncile papistăşeşti şi de hotărârile venite de la Papi, ca de la arbitrii Bisericii 
Sobornicesti; iar pe noi ca pe nişte neascultători de pildele acelora si, prin 
urmare, defăimându-ne faţă de Turma noastră cea de Dumnezeu încredinţată, ca 
pe nişte despărțiți de Părinţii noştri şi nepurtători de grijă pentru datoriile 
noastre cele sfinte şi pentru mântuirea sufletească a fiilor noştri duhovniceşti. Şi 
hrăpind ca pe o moşie a sa Biserica cea Sobornicească a lui Hristos, fiindcă ţine, 
precum se laudă, Scaunul episcopal al Fericitului Petru, voieşte să amăgească 
astfel pe cei mai simpli cu apostazia de la Ortodoxie, alegând drept temei al 
oricărei învățături teologhiceşti aceste cuvinte cu totul de mirare (fila 10, r. 29): 
„nici că se află vreo pricină să vă împotriviţi întoarcerii la adevărata Biserică şi la 
părtăşia cu acest sfânt Scaun al nostru.” 


10. Neíndoielnic, oricare din fraţii şi fiii noştri în Hristos, care cu evlavie a fost 
crescut şi învăţat, cu băgare de seamă şi cu înţelepciunea cea dată lui de 
Dumnezeu citind, va socoti că şi vorbele celui de acum Episcop al Romei, ca şi ale 
schismaticilor săi înaintaşi, nu sunt vorbe de pace, cum zice (fila 7, r. 8), şi de 
bunávoire, ci cuvinte de amăgire şi viclesug, tintind însuşi a se mări pe sine, după 
obiceiul înaintaşilor lui cei potrivnici soborniciei. De aceea şi suntem incredintati 
că, aşa cum nu s'au înşelat până azi, ortodocşii nu se vor înşela nici de acum 
înainte; căci adevărat este cuvântul Domnului nostru (loan 10, 5): După cel străin 
nu merg, ci fug de la dânsul, că nu cunosc glasul străinilor. 


11. Cu toate acestea, am socotit ca pe a noastră părintească si frăţească 
trebuinţă, şi ca pe o sfântă datorie, sá vă întărim prin cea de faţă incunostiintare 
în Ortodoxia care din strămoşi o ţineţi, şi să arătăm totodată în treacăt 
netemeinicia cugetelor Episcopului Romei, lucru care în chip vădit el însuşi îl 


* YA. A 


Scaunul Apostolic se sileşte a-şi temeli stăpânirea, iar de la stăpânire mărturisirea 
sa. Dar adevărul stă chiar dimpotrivă. Nu numai că Scaunul Romei se socoteşte a 
fi fost cinstit de către Fericitului Petru doar din predanie, dar nici Scaunul 
domnesc al Fericitului Petru mărturisit de Sfânta Scriptură, adică Antiohia, a 
cărei Biserică este de aceea mărturisită de Sfântul Vasilie (Epist. 48 către 
Atanasie cel Mare) ca fiind „cea mai însemnată între toate Bisericile din lume”, ba 
încă mai mult, Sinodul al Doilea a toată lumea, scriind către un Sinod al 
Apusenilor (preacinstitilor şi cucernicilor fraţi şi împreună-slujitori Damasie, 
Ambrozie, Britton, Valerian şi ceilalţi) mărturiseşte, zicând: „Biserica cea 
preaveche şi întru adevăr Apostolească a Antiohiei Siriei, în care pentru întâia 
dată s'a întrebuințat cinstitul nume al creştinilor”, nici aceasta, zicem, Biserica 
Apostolească a Antiohiei, nu a avut vreodată dreptul de a nu fi judecată cu Sfânta 
Scriptură şi cu hotărârile soborniceşti, măcar că este una care într'adevăr se 
poate mândri cu Scaunul lui Petru. Dar ce zicem? Însuşi Fericitul Petru în 
persoană a fost judecat înaintea tuturor după adevărul Evangheliei (Galat. 2, 14) 
şi a fost aflat, după mărturia Scripturii, vinovat şi nu drept umblând. Ce trebuie 
dar a crede pentru cei care se laudă şi se semetesc numai cu ţinerea Scaunului 
său, aşa de măreț în ochii lor? Ba încă marele Vasile, cel până la cer strălucitor, a 
toată lumea dascăl al Ortodoxiei în Biserica cea Sobornicească, la care şi episcopii 
Romei sunt nevoiţi a ne trimite (fila 8, r. 31), lămurit şi desluşit ne-a arătat mai 
sus ce preţuire se cade a avea pentru judecăţile nepătrunsului Vatican: Care, zice 
el, nu cunosc adevărul, nici suferă să-l înveţe, certându-se cu cei care vor să le 
vestească adevărul, înşişi întărindu-se în erezia lor.Astfel că înşişi acei sfinţi 
Părinţi ai noştri, pe care admirându-i pe drept, ca pe nişte luminători şi învăţători 
chiar ai Apusului, ni-i înşiruie Sanctitatea Sa, şi ne sfătuieşte (fila 8) să urmăm 
lor, ne învaţă să nu judecăm Ortodoxia după sfântul Scaun, ci Scaunul însuşi şi pe 
cel de pe Scaun să-l judecăm după dumnezeieştile Scripturi şi hotărârile şi 
rânduielile Sinoadelor, şi după Credinţa cea propovăduită, adică după Ortodoxia 
învăţăturii celei de totdeauna. Aşa au judecat şi au osândit în Sinod Părinţii noştri 
şi pe Honorie, Papă al Romei, şi pe Dioscur, Papă al Alexandriei, şi pe Makedonie 
şi Nestorie, Patriarhi ai Constantinopolelui, şi pe Petru Gnafevs, Patriarhul 
Antiohiei, şi pe ceilalţi. Căci dacă şi urâciunea pustiirii a şezut în locul cel sfânt, 
după mărturia Scripturilor (Daniil 9, 27; Mat. 24, 15), de ce nu şi înnoirea şi 
erezia pe Scaun Sfânt? Şi de aici se arată dintr-o privire zădărnicia şi slăbiciunea 
şi a celorlalte strădanii (fila 8, r. 9, 11, 14) în folosul puterii tiraniceşti a 
Episcopului Romei. Căci dacă Biserica lui Hristos nu s'ar fi întemeiat pe piatra 


cea neclătinată a mărturisirii lui Petru: Tu eşti Hristosul, Fiul lui Dumnezeu celui 
viu (Mat. 16, 16) (care era răspunsul de obşte din partea Apostolilor, întrebaţi: 
Dar voi cine-mi ziceti că sunt? - Mat. 16, 15, cum tâlcuiesc nouă dumnezeiestii 
Părinţi răsăriteni şi apuseni), pe şubredă temelie s'ar fi întemeiat chiar însuşi pe 
Chifa, darmite pe Papa, care după ce s'a făcut stăpân pe cheile Împărăției 
Cerurilor, le-a chivernisit aşa precum bine se vădeşte din istorie. Dar şi 
însemnarea întreitului Paşte oile mele, dumnezeieştii noştri Părinţi cu un glas 
învaţă că nu era un privilegiu al Fericitului Petru asupra celorlalţi Apostoli, şi cu 
atât mai puţin al urmaşilor lui, ci simplă reaşezare a lui în apostolatul din care 
căzuse prin întreita lepădare. Dumnezeiescul Petru însuşi se arată a primi astfel 
înţelesul întreitei întrebări a Domnului Mă iubeşti? şi mai mult, şi decăt aceştia 
(loan 21, 16). Căci aducându-şi aminte de cuvintele: Dacă toţi se vor sminti întru 
tine, eu niciodată nu mă voi sminti (Mat. 26, 33), s'a mâhnit căci a zis lui a treia 
oară: Mă iubeşti? Dar urmaşii lui iau zicerea în chip prielnic, în înţelesul cel foarte 
plăcut lor. 


12. Dar, zice Sanctitatea Sa (fila 8, r. 12), Domnul a spus lui Petru (Luca 22, 32): 
Eu m'am rugat pentru tine, ca să nu piară credinţa ta; şi tu oarecând întorcându- 
te, întăreşte pe fraţii tăi. Rugăciunea Domnului nostru s'a făcut pentru cuvântul 
că satana încercase să tulbure credinţa tuturor Ucenicilor, dar Domnul i-a 
îngăduit numai pentru Petru, şi aceasta mai cu seamă pentru că grăise cuvinte de 
iubire de sine şi se indreptátea pe sine mai presus de ceilalţi (Mat. 26, 33): Dacă 
toţi se vor sminti întru tine, eu niciodată nu mă voi sminti. Dar această ingaduintá 
a fost trecătoare. A început a se blestema şi a se jura că: Nu ştiu pe omul acesta. 
lată cât de slabă este firea omenească lăsată în voia ei. Duhul este osárduitor, dar 
trupul neputincios (Mat. 26, 41). Trecátoare, am zis, pentru ca, venindu-şi iarăşi 
în sine, prin întoarcerea în pocăință, să întărească si mai mult pe fraţii săi în 
Acela pentru Care ei nici şi-au călcat jurământul, nici s'au lepădat. O, înțelepte 
judecăţi ale lui Dumnezeu! Cât de dumnezeiască şi tainică a fost cea din urmă 
noapte pe pământ a Mântuitorului nostru! Ci credem că Cina cea sfântă se 
săvârşeşte şi astăzi în fiecare zi - aceasta faceţi întru pomenirea mea (Luca 22, 
19). Şi de câte ori veţi mânca pâinea aceasta, şi veţi bea paharul acesta, moartea 
Domnului vestiți până când va veni (1 Cor. 11, 26). Dragostea frăţească, cea cu 
atâta grijă poruncită nouă de către Învățătorul nostru de obşte, zicând: Întru 
aceasta vor cunoaşte toţi că ai mei ucenici sunteţi, de veţi avea dragoste între voi 
(loan 13, 35), al căreia zapis şi pecete Papii le-au sfâşiat primii, apărând şi 
primind eretice înnoiri, potrivnice celor binevestite nouă şi întărite de către 


Dascălii şi Părinţii noştri de obşte, însăşi această dragoste, zicem, lucrează şi 
astăzi cu tărie în sufletul popoarelor creştine şi îndeosebi al celor ce le cârmuiesc. 
Căci mărturisim cu tărie în faţa lui Dumnezeu şi a oamenilor că rugăciunea 
Mântuitorului nostru (fila 7, r. 43) către Dumnezeu şi Tatăl Său pentru dragostea 
de obşte şi unirea creştinilor în Una Sfântă, Sobornicească şi Apostolească 
Biserică, în care şi credem, ca să fie una, precum noi una suntem (loan 17, 22), 
lucrează şi în noi nu mai puţin decât în Sanctitatea Sa, şi aici dorinţa şi osârdia 
noastră fráteasca întâlnesc pe ale Sanctităţii Sale, cu această singură deosebire, 
că în noi lucrează sub cuvânt de a se păstra întreg şi neatins dumnezeiescul Crez 
cel neprihănit şi desăvârşit al Credinței Crestinesti, după glăsuirea evanghelică si 
hotărârile celor Şapte Sfinte Sinoade a toată lumea, şi după învăţătura Bisericii 
Sobornicesti celei de totdeauna; iar în Sanctitatea Sa, pentru sprijinirea si 
întărirea stăpânirii şi dregătoriei celor care şed pe Scaunul Apostolic şi a noii lor 
învățături. Iată în scurt capitolul întregii deosebiri şi neînţelegeri dintre noi si 
aceia, şi zidul cel din mijloc al despărțirii, care nădăjduim ca, prin împreună- 
lucrarea vestitei intelepciuni a Sanctităţii Sale, se va ridica din mijloc în zilele 
noastre, după cum ne-a făgăduit Dumnezeu (loan 10, 16): Şi alte oi am, care nu 
sunt din staulul acesta; şi pe acelea mi se cade a le aduce, şi glasul meu vor auzi 
(Care de la Tatăl purcede). Fie spusă acum şi cea de-a treia. Căci de socotim, 
după cuvintele Sanctităţii Sale, că rugăciunea Domnului nostru pentru Petru, care 
avea să se lepede şi să-şi calce jurământul, ar fi rămas legată şi unită cu Scaunul 
lui Petru, şi că ar trece în putere către cei ce şed în timp pe el, deşi, cum s'a spus 
mai sus, nu avem nici un temei spre a ne întări în această părere (după cum aflăm 
din pilda Fericitului Petru însuşi, din Scriptură, încă şi după pogorârea Sfântului 
Duh), ne incredintám totuşi din cuvintele Domnului nostru că va veni vremea când 
această dumnezeiască rugăciune, cea pentru lepádarea lui Petru, ca să nu piară 
până în sfârşit credinţa lui, va lucra şi asupra vreunuia dintre urmaşii Scaunului 
său, care va şi plânge cu amar precum acela, şi întorcându-se oarecând, ne va 
întări şi mai mult pe noi, fraţii lui, în Mărturisirea Ortodoxă care din strămoşi o 
ţinem. Şi dea Dumnezeu ca acest adevărat urmaş al lui Petru să fie Sanctitatea 
Sa! Şi ce oare ne împiedică să adăugăm la această umilă rugăminte a noastră şi 
curatul nostru Sfat din inimă în numele Sfintei Biserici Soborniceşti? Nu 
îndrăznim a zice, cum face Sanctitatea Sa (fila 10, 1.22), ca lucrurile să se facă 
„fără nici o zăbavă”, ci zicem fără grabă, cu multă chibzuinţă, şi încă, de va fi 
trebuintá, cu sfatul Episcopilor, Teologilor şi Dascălilor celor mai înţelepţi, mai 
evlavioşi, mai iubitori de adevăr şi nepărtinitori, de care destui au astăzi, după 
dumnezeiasca iconomie, toate neamurile din Apus. 


13. Zice Sanctitatea Sa că Episcopul de Lugdunum, Sfântul Irineu, scrie în lauda 
Bisericii Romane: Toată Biserica, adică credincioşii de pretutindenea, sunt 
indatorati a se duce către această Biserică, din pricina întâietăţii ei, Biserică în 
care s'a ţinut întru totul de către credincioşii de pretutindenea predania ce vine 
de la Apostoli. Deşi acest sfânt zice cu totul altceva decât cred cei de la Vatican, 
le lăsăm înţelesul şi tâlcuirea cea după bunul lor plac şi zicem: Cine tăgăduieşte 
că vechea Biserică Romană era Apostolică şi Ortodoxă? Ci nimeni între noi nu va 
pregeta a o numi şi pildă de Ortodoxie. Încă vom şi adăugi, spre mai marea ei 
laudă, şi locul de la istoricul Sozomen (Ist. Bis. III, 12) pe care Sanctitatea Sa l-a 
trecut cu vederea, pentru chipul în care, până la un timp, a putut a-şi păzi 
Ortodoxia ce-i lăudăm: „Căci îndeobşte Biserica cea din tot Apusul, curat 
cârmuindu-se de dogmele Părinților, a fost ferită de ceartă şi de rătăcirile ei”. 
Oare cine dintre Părinţi sau dintre noi înşine ar fi tăgăduit întâietatea ei canonică 
în înşiruirea lerarhiei, atâta vreme cât s'a cârmuit curat de dogmele Părinților, 
ţinându-se de limpedea rânduială a Scripturii şi a Sfintelor Sinoade? Acum însă nu 
mai aflăm păstrată în ea nici dogma Fericitei Treimi, după Crezul dumnezeieştilor 
Părinţi adunaţi întâi la Niceea şi al doilea la Constantinopol, care l-au mărturisit şi 
întărit celelalte cinci Sinoade a toată lumea, şi sub atâtea afurisenii i-au pus pe cei 
ce l-ar schimba fie şi cu o cirtă, ca pe unii ce s'ar face nimicitorii lui; nici aflăm 
forma cea apostolească a dumnezeiescului Botez, nici Chemarea Duhului celui de 
taină săvârşitor asupra sfintelor, ci vedem în ea şi dumnezeiescul Pahar socotit - 
să nu fie! - ca o băutură de prisos, şi altele multe, necunoscute nu doar sfinţilor 
noştri Părinţi, care au fost totdeauna sobornicesc şi negreşelnic canon şi dreptar 
al Ortodoxiei, precum şi Sanctitatea Sa învaţă, cinstind adevărul (Fila 6), dar şi 
vechilor sfinţi Părinţi ai Apusului. Dar încă şi această întâietate, pentru care se 
luptă acum din toate puterile Sanctitatea Sa, precum au făcut şi înaintaşii săi, s'a 
preschimbat dintr'un semn frăţesc şi privilegiu ierarhic, în stăpânească 
hegemonie. Ce trebuie dar să credem despre predaniile ei nescrise, dacă cele 
scrise au suferit aşa prefacere şi schimbare în rău? Sau cine este atât de 
îndrăzneţ şi de încrezător în vrednicia Scaunului Apostolic, încât să cuteze a zice 
că de ar trăi din nou cel întru sfinţi Părintele nostru Irineu şi ar vedea-o astăzi 
ruptă de vechea şi cea dintru început învăţătură apostolească în atâtea dintre cele 
mai de căpetenie şi soborniceşti hotărâri ale Creştinătăţii, nu s'ar împotrivi el cel 
dintâi la înnoirile şi la cele de sine aşezăminte ale Bisericii Romane celei pe drept 
lăudate atunci, ca una ce se cârmuieşte curat de dogmele Părinților? Dacă ar 
vedea, de pildă, cum Biserica Romană nu numai că înlătură din canonul ei 
liturgic, după insuflarea scolasticilor, străvechea şi apostolica chemare a Duhului 


celui de taină Sfintitor, şi că strâmbă slujba în chip vrednic de plâns în partea ei 
cea mai de căpetenie, dar şi sârguieşte cu îndărătnicie ca să o scoată şi din 
Liturghia celorlalte Obsti Crestinesti - cu defăimare grăind Sanctitatea Sa despre 
aceasta, în chip aşa de nevrednic de Scaunul Apostolic cu care se laudă, că „s'a 
strecurat după schismă” (fila 11, r. 11) - câte n'ar zice despre această înnoire 
dumnezeiescul Părinte? El care ne încredinţează (Cartea a IV-a, cap. 34) că 
„pâinea cea din pământ, primind şi poftirea lui Dumnezeu, nu mai este pâinea de 
obşte” s.c.l., înțelegând prin ,poftire” (ekklhsiV) chemarea (epiklhsiV). Faptul că 
Irineu crede că prin ea se săvârşeşte Taina Jertfei este însemnat în chip deosebit 
chiar şi de către Franciscus Feu-Ardentius, din cinul călugărilor papistaşi zişi 
Minoriti, care la 1639 a scos scrierile sfântului cu scolii, şi care zice (Cartea I, 
cap. 18, fila 114) că Irineu învaţă „că pâinea şi Paharul amestecat, prin cuvintele 
chemării se fac adevăratul Trup şi Sânge al lui Hristos”. Iar de ar auzi despre 
vicariatul şi dreptul de eretocrit[2] a Papei, câte nu ar zice el, care şi pentru o 
mică şi aproape neînsemnată pricină pentru prăznuirea Paştilor (Eusebie, Ist. Bis. 
V, 26), s'a împotrivit cu aşa cutezare şi biruintá silniciei Papei Victor în Biserica 
cea slobodă a lui Hristos? Astfel că chiar martorul adus de Sanctitatea Sa pentru 
întâietatea Bisericii Romane arată că vrednicia ei nu este una stăpânească, şi nici 
de plângere, cum n'a avut-o vreodată nici însuşi Fericitul Petru, ci un privilegiu 
frátesc în Biserica Soborniceascá şi o cinstire arătată Papilor pentru faima si 
întâietatea Cetăţii. Tot aşa şi Sinodul al IV-lea a toată lumea - pentru a păstra 
înşiruirea rangurilor Bisericilor, cea canoniceşte aşezată de Sinodu al III-lea a 
toată lumea (Can. 8), urmând Sinodului al II-lea a toată lumea (Can. 3), care si el 
urma celui Dintâi (Can. 6), ce numea obicei dreptul de eretocrit al Papii peste 
Apus - a arătat în acest chip temeiul acesteia: „Părinţii după dreptate i-au dat 
întâietatea de cinstire (ta Presbeia), pentru că Cetatea aceea era cetate 
împărătească” (Can. 28), nespunând nimic despre singura stăpânire a Papei 
asupra apostoliei lui Petru, şi încă mai puţin despre vicariatul Episcopilor Romei 
şi despre Păstoria universală. lar o asemenea tăcere adâncă asupra unor aşa de 
mari privilegii - si nu numai aceasta, ci şi temeiul arătat al întâietăţii, adică nu 
Paşte oile mele, nici Pe această piatră voi zidi Biserica mea, ci numai vechiul 
obicei şi însuşirea de Cetate Împărătească, şi acestea nu de la Domnul, ci de la 
Părinţi - va părea, suntem încredinţaţi, lucru greu de înţeles Sanctitátii Sale, care 
cugetă altfel despre întâietatea sa (fila 8, r. 16), cu-atât mai mult cu cât el însuşi, 
cum vom vedea, ţine în mare cinste sus-zisa mărturie a Sinodului al IV-lea a toată 
lumea, ce crede a fi prielnic Scaunului său, şi cu cât Sfântul Grigorie Dialogul, 
numit şi cel Mare (Cartea I, Ep. 25), obişnuia a le numi pe aceste patru [Sinoade a 


toată lumea] ca fiind cele patru Evanghelii şi piatră cu patru feţe, pe care s'a zidit 
Biserica Sobornicească. 


14. Zice Sanctitatea Sa (fila 10, r. 12) că certându-se Corintenii, au făcut arătare 
către Clement, Papă al Romei, care judecând pricina, le-a scris, iar ei aşa de mult 
au imbrátisat hotărârea lui, încât o citeau şi în Biserici. Dar aceasta este prea 
slabă întărire a stăpâniei papistăşeşti în casa lui Dumnezeu. Căci atunci, fiind 
Roma miezul ocârmuirii şi Cetate de scaun, în care sălăşluiau împărații, se cădea 
ca orice pricină de oarecare însemnătate, cum arată istoria a fi fost cea a 
Corintenilor, să se hotărască acolo, mai ales când una din părţile aflate în 
neînțelegere cerea ajutor din afară, cum se întâmplă si până astăzi. Patriarhii 
Alexandriei, Antiohiei şi Ierusalimului, în pricini neobişnuite şi cu anevoie de 
dezlegat, scriu Patriarhului Constantinopolului, fiindcă este în cetatea de scaun a 
Împărăției, şi încă pentru sobornicele sale intáietáti. Şi dacă împreună-lucrarea 
frăţească va îndrepta cea ce este de îndreptat, bine! Dar de nu, se vestește lucrul 
şi Cârmuirii, după rânduială. Dar această înţelegere fráteasca în credinţa 
Creştinească nu se negutatoreste prin robirea Bisericilor lui Dumnezeu. Fie 
acesta răspunsul nostru şi pentru pildele de frăţească şi cuvenită sprijinire a 
întâietăţii Episcopilor Romei, Iuliu şi Inochentie, arătate de sfinţii Atanasie cel 
Mare şi loan Gură de Aur, de care face vorbire Sanctitatea Sa (fila 9 r. 6, 17), 
pentru care urmaşii acelora caută acum a ne răsplăti prin măsluirea 
dumnezeiescului Crez, deşi Iuliu însuşi s'a pornit atunci împotriva unora pentru 
că „tulbură Bisericile, nestáruind în învăţătura de la Niceea” (Sozomen, Ist. Bis., 
Cartea III, cap 7), ameninţându-i (id.) cu scoaterea din Biserică „de nu vor înceta 
cu înnoirile.” Trebuie încă spus în pricina Corintenilor, că fiind atunci numai trei 
Scaune Patriarhale, cel mai apropiat şi cel mai potrivit pentru Corinteni era cel al 
Romei, către care şi se cădea să se îndrepte în chip canonic. Nu vedem dar în 
acestea nimic neobişnuit, nici vreo dovadă a puterii tiranice a Papei în Biserica 
cea slobodă a lui Dumnezeu. 


15. Ci zice, în sfârşit, Sanctitatea Sa (pag. 9, r. 20), că Sinodul al Patrulea a toată 
lumea (pe care din greşeală, fireşte, îl mută de la Calcedon la Cartagina), a strigat 
după citirea epistolei Papei Leon I: „Petru a vorbit astfel prin Leon.” Lucrul este 
adevărat. Dar Sanctitatea Sa nu trebuie să treacă cu vederea cum şi după ce fel 
de cercetare au strigat Părinţii noştri ceea ce au strigat în lauda lui Leon. Ci 
întrucât Sanctitatea Sa, căutând poate a nu inmulti cuvântul, pare a fi lăsat afară 
acest preafolositor lucru, care arată în chip vădit cu cât stă mai presus Sinodul a 


Toată Lumea nu numai decât Papa, ci încă şi decât oricare Sinod al lui, iată vom 
arăta noi către toţi faptul aşa cum a fost. Din cei peste şase sute de Părinţi 
adunaţi la Sinodul de la Calcedon, aproape două sute, cei mai învăţaţi dintre 
dânşii, au fost însărcinaţi de Sinod a cerceta şi după grai şi după înţeles sus- 
pomenita Epistolă a lui Leon; şi nu numai atât, ci încă să dea în scris şi sub 
iscălitură judecata lor asupra ei, de este ori nu ortodoxă. Cele aproape două sute 
de judecăţi şi hotărâri asupra Epistolei se găsesc îndeosebi în adunarea a patra a 
numitului sfânt Sinod, cu vorbiri de felul acesta: 


„Maxim al Antiohiei Siriei a zis: Epistola sfântului Leon, Arhiepiscop al Romei 
celei Împărăteşti, se potriveşte celor hotărâte de către cei trei sute optsprezece 
sfinţi Părinţi de la Niceea şi cei o sută cincizeci de la Constantinopol, Noua Romă, 
şi cu credinţa înfăţişată la Efes de preasfintitul Episcop Chiril. Şi am iscálit 
dedesubt.” 


Şi iarăşi: 


» Theodorit, preacucernicul Episcop al Chirului: Epistolia preasfintitului 
Arhiepiscop, Domnia Sa Leon, este deopotrivă cu credinţa statornicită la Niceea 
de către sfinţii şi fericitii Părinţi, şi cu Crezul înfăţişat la Constantinopole de către 
cei o sută cincizeci, şi cu epistolele fericitului Chiril. Şi primind sus-numita 
epistolă, am iscălit dedesubt.” 


Şi aşa toţi la rând mărturisesc: „Epistola se potriveşte,” „Epistola este întocmai,” 
„Epistola este pe potriva intelesului” şi celelalte. După atât de multă şi aşa de 
aspră cercetare a asemuirii sale cu sfintele Sinoade de mai înainte, şi după 
deplină încredințare asupra dreptei aşezări a intelesului său, si nu doar că era 
Epistola Papei, au scos, fără nici o pizmuire, această strigare preavestită, cu care 
şi Sanctitatea Sa acum lăudându-se, se mândreşte. Dar dacă şi Sanctitatea Sa ne- 
ar fi trimis cuvinte asemenea şi într'un glas cu cele Şapte Sfinte Sinoade a toată 
lumea de mai înainte, în loc să se laude cu evlavia înaintaşilor săi, cea vestită de 
înaintaşii şi Părinţii noştri într'un Sinod a toată lumea, s'ar fi putut lăuda pe drept 
cu propria ortodoxie, vestind adică ale sale bunătăţi în locul cinstirilor 
strămoşeşti. Fie dar încredinţat Sanctitatea Sa că încă şi acum, scriindu-ne astfel 
de lucruri, pe care cercetându-le şi cercându-le două sute de părinţi, le-ar afla 
într-un gând şi asemenea cu Sinoadele sus-pomenite, atunci, zicem, va auzi si de 
la noi păcătoşii astăzi nu numai „Petru a grăit astfel”, şi orice altă cuvenită 
cinstire, dar şi: „Sărutată fie sfânta mână care a şters lacrimile Bisericii 


Soborniceşti.” 


16. Şi suntem cu totul indreptátiti a aştepta de la chibzuita prevedere a Sanctităţii 
Sale un lucru aşa vrednic de adevăratul urmaş al Fericitului Petru, al lui Leon I, 
ca şi al lui Leon al III-lea, care pentru paza credinţei ortodoxe a săpat pe 
nepieritoare table dumnezeiescul Crez fără înnoire - lucru ce va uni iarăşi 
Bisericile Apusului cu Sfânta Biserică Sobornicească, în care sunt încă goale şi 
gata de primire şi Scaunul de întâi-stătător canonic al Sanctitátii Sale, şi celelalte 
Scaune ale tuturor episcopilor Apusului. Căci Biserica cea Sobornicească, 
aşteptând în tot chipul întoarcerea Păstorilor ce au apostaziat împreună cu 
turmele lor, nu desparte doar cu numele pe cei ce au fost în chip neíncuviintat 
puşi în dregătorie prin lucrarea celorlalţi, trecándu-se astfel cu vederea Preotia. 
Ci noi aşteptam „cuvânt de mângâiere”, nădăjduind ca acesta, după cum scria 
Sfântul Vasile către Sfântul Ambrozie, Episcopul Mediolanului (Epistolia 55), „să 
calce din nou pe vechile urme ale Părinților.” Încât nu fără mare uimire am citit 
numita epistolă Enciclică adresată Răsăritenilor, în care cu nemângâiată durere 
sufletească vedem si pe Sanctitatea Sa, cel vestit pentru chibzuinţă, gráind ca şi 
înaintaşii săi în schismă cuvinte ce pun asupra noastră stricarea curatului şi 
sfântul nostru Crez, pecetluit de cele Şapte Sinoade a toată lumea, cât şi 
vătămarea sfintelor Liturghii, când numai cereasca lor țesătură, şi numele celor 
care le-au întocmit, şi chipul preacinstitei vechimi, şi întărirea dată lor de Sinodul 
al Saptelea a toată lumea (Actul VI) l-ar fi făcut să încremenească şi să-şi abată în 
lături nelegiuita şi atotcutezătoarea mână pe cel ce ar fi pălmuit astfel pe Domnul 
Slavei. Din acestea am înţeles în ce hátis de înşelări fără ieşire şi păcat de 
neîndreptat al răsturnării a aruncat Papistăşia până şi pe cei mai înţelepţi şi mai 
evlavioşi Episcopi ai Bisericii Romane, încât pentru păstrarea nevinovatei, şi deci 
pretuitei dregătorii vicariale, deopotrivă cu a tiraniceştii întâietăţii cu cele ce 
atârnă de la ea, să ajungă a nu mai putea face altfel decât să-şi bată joc de cele 
mai sfinte şi de neatins lucruri, îndrăznind totul pentru acel singur ţel. Măcar că 
în vorbe îmbrăcându-se cu evlavioasa preţuire a „preacinstitei vechimi” (pag. 11, 
r. 16), în fapt pornirea înnoitoare rămâne înlăuntru; şi este de mirare cum 
Sanctitatea Sa nu se gândeşte la sine când zice că „trebuie să aruncăm tot ce s'a 
strecurat între noi de la Schismă,” când el şi ai săi au răspândit veninul înnoirii 
până şi în Cina Domnului nostru. Se vădeşte din aceste cuvinte că Sanctitatea Sa 
socoteşte neîndoielnic că şi în Biserica Ortodoxă s'a întâmplat acelaşi lucru ce 
vede că s'a întâmplat în Biserica Romei de la ridicarea Papistăşiei: adică 
schimbare dintr'o dată în toate Tainele, şi stricare, după vorbăria scolastică, în 


care încrezându-se, se mulţumeşte cu gândul că şi sfintele noastre Liturghii şi 
Taine si Dogme au suferit la fel, pretuind însă, chipurile, a noastră „preacinstită 
vechime.” Şi aceasta dintr'o îngăduinţă cu totul apostolească! - „fără”, cum zice 
dânsul (pag. 11, r. 5), „a ne întrista cu vreo aspră îngrădire!” Dintr-o asemenea 
necunoaştere a apostolicei şi sobornicestii hrane cu care vietuim s'a tras şi 
cealaltă rostire a sa (pag. 7, r. 22): „Dar nici între voi nu s'a putut păstra unirea 
învăţăturii şi sfânta supunere”, punând pe seama noastră în chip curios chiar 
năpasta de care el însuşi suferă în casa lui; tot aşa cum oarecând Papa Leon al IX- 
lea scria celui întru fericiţi Mihail Cerularie, învinovăţind pe Greci de a fi 
schimbat Crezul Bisericii Soborniceşti, neruşinându-se nici pentru cinstea sa, nici 
pentru adevărul istoriei. Dar suntem incredintati că dacă Sanctitatea Sa şi-ar 
aduce aminte de cele ce ţin de vechimea şi istoria bisericească, de învăţătura 
dumnezeieştilor Părinţi şi de vechile Liturghii ale Galiei şi Spaniei, şi de 
Molitfelnicul vechii Biserici Romane, cu uimire va afla câte alte hidoase fiice a 
născut în Apus Papistăşia, care şi acum trăiesc; câtă vreme, la noi, Ortodoxia a 
păstrat Biserica Sobornicească mireasă nestricată pentru Mirele ei, deşi fără să 
aibă stăpânire lumeascá şi nici, cum zice Sanctitatea Sa (pag. 7, r. 23), vreo 
sfântă „supunere”, ci numai prin legătura dragostei şi prin iubirea pentru Maica 
de obşte stau legaţi toţi laolaltă în unimea Credinței pecetluite cu cele şapte 
peceti ale Duhului (Apoc. 5, 1), adică cu cele Şapte Sinoade a Toată Lumea, şi în 
ascultare faţă de Adevăr. Va afla de asemenea câte din învăţăturile şi tainele 
papistăşeşti de astăzi trebuie a fi înlăturate, ca nişte „porunci omeneşti”, astfel ca 
Biserica cea întrutot innoitoare a Apusului sá se poată întoarce la credinţa 
ortodoxă soborniceascá nestrámutatá a Părinților noştri de obşte. Întrucât si 
Sanctitatea Sa recunoaşte osârdia noastră de obşte în această credinţă, când zice 
(pag. 8, r. 30) „să luăm seama la învăţătura cea păstrată de strămoşii noştri”, bine 
face învăţându-ne (ibid. r. 31) să urmăm vechilor Ierarhi şi credincioşilor 
Mitropoliilor Răsăritene, care ne-au lăsat nouă pildă prin Sinoade ($ 15) de felul 
cum înțelegeau credinciosia învăţătorească a Arhiepiscopilor Romei celei vechi, şi 
cum se cuvine a cugeta pentru ei în Biserica Ortodoxă, şi în ce fel ni se cuvine a 
primi învăţăturile lor, care pildă preabine a tâlcuit-o ($ 17) cel până la cer 
strălucitorul Vasile. Cât priveşte hegemonia, întrucât nu voim a da la iveală un 
tratat, să îl lăsăm pe acelaşi mare Vasile să înfăţişează pricina în puţine cuvinte: 
„Am voit mai bine a mă adresa Celui ce este Capul acelora”. 


17. Din toate acestea, orice om hrănit cu sănătoasa învăţătură sobornicească, şi 
îndeosebi Sanctitatea Sa, are a trage încheierea de cât este de necinstitor şi 


potrivnic soborniciei a cuteza stricarea dogmelor şi liturghiilor noastre şi a 
celorlalte sfinte slujbe, ce sunt şi s'au dovedit a fi de aceeaşi vârstă cu 
propovăduirea creştinească: pricină pentru care li s'a dat totdeauna cinstire, şi au 
fost crezute a fi curate chiar şi de vechii Papi ortodocşi, cărora altădată le erau 
moştenire de obşte cu noi. Se înţelege dar cât de cuvenită şi sfântă ar fi 
îndreptarea înnoirilor, a cărora întrare în Biserica Romei noi o ştim în ce vreme 
s'a întâmplat pentru fiecare, căci fericitii noştri Părinţi au mărturisit din vreme în 
vreme împotriva fiecărei înnoiri. Dar sunt şi alte pricini pentru ca Sanctitatea Sa 
să se înduplece către aceste schimbări. Întâi, că cele ale noastre au fost cândva 
vrednice de cinste şi pentru Apuseni, care aveau aceleaşi sfinte slujbe şi 
mărturiseau acelaşi Crez. Însă înnoirile nu erau cunoscute Părinților noştri, nici 
se pot arăta că s'ar afla în scrierile Părinților ortodocşi apuseni, nici că ar avea 
obârşie din vechime ori sobornicească. Încă la noi nici Patriarhii, nici Sinoadele 
nu au putut vreodată a aduce lucruri noi, căci păzitorul Credinței este însuşi 
trupul Bisericii, adică poporul însuşi, care voieşte ca veşnic neschimbată să-i fie 
credinţa, şi la fel cu a Părinților săi, cum au experiat în fapt după schismă multi 
dintre Papi şi dintre Patriarhii cu cugetul latinilor, nimic izbândind în încercările 
lor, pe când în Biserica Apuseană, din vreme în vreme, Papii au poruncit înnoiri 
fie cu cele legiuite, fie cu silnicie, pentru iconomie (după cum se indreptáteau 
către părinţii noştri, deşi sfâşiau astfel Trupul lui Hristos); tot astfel Papa poate 
din nou, acum pentru dumnezeiască în adevăr şi foarte îndreptăţită iconomie, 
(dregând nu mreajă, ci însuşi sfâşiata haină a Mântuitorului), să reaşeze cele 
vechi şi preacinstite - în stare a păzi evlavia, precum mărturiseşte şi Sanctitatea 
Sa (pag. 11, r. 16), şi pe care însuşi le cinsteşte, cum zice (ibid., r. 14), alături de 
înaintaşii săi, căci adaugă graiul vrednic de pomenire al unuia dintre aceşti 
fericiţi înaintaşi (anume Celestin, scriind Sinodului al III-lea a toată lumea): 
Desinat novitas incessere vetustatem - „Înceteze noutatea a lovi vechimea.” Şi 
bucure-se măcar de acest câştig Biserica cea Sobornicească din singura 
negreşelnică rostire de până acum a Papilor. Orişicum, trebuie să mărturisim că 
într-o asemenea lucrare, oricât de strălucit ar fi Pius al IX-lea în înţelepciune şi 
evlavie şi în osârdia pentru unirea creştinească în Biserica Sobornicească, precum 
însuşi zice, totuşi va întâmpina şi dinlăuntru şi din afară greutăţi şi osteneli. Ci 
aici suntem mai ales datori a aduce aminte Sanctitatii Sale - fie-ne iertată 
îndrăzneala! - de acel loc al Epistolei Sale (pag. 8, r. 32), cum „că în cele 
privitoare la mărturisirea dumnezeieştii noastre credinţe nu avem a ne teme de 
nimic atunci când cugetăm la slava lui Hristos şi răsplata ce ne aşteaptă în viaţa 
cea veşnică”. Se cade Sanctitátii Sale a arăta înaintea lui Dumnezeu şi a 


oamenilor că, aşa cum este începător al sfatului plăcut lui Dumnezeu, tot astfel 
este şi cel care de bunăvoie apără năpăstuitul adevăr evanghelic şi sobornic, chiar 
până la jertfirea însuşi folosului său, ca să fie, cum zice proorocul (Isaia, 60, 17), 
cârmuitor în pace şi episcop întru dreptate. Fie! Dar până a se întâmpla dorita 
întoarcere a Bisericilor apostate la trupul Bisericii celei Una, Sfântă, 
Sobornicească şi Apostolească, al căreia Cap este Hristos (Efes. 4, 15), iar noi 
fiecare mădulare în parte, orice sfat venit de la ele, orice îndemn neavenit tinzând 
către nimicirea neprihănitei noastre credinţe primite de la Părinţi, cu dreptate se 
osândeşte soborniceşte, nu numai ca un lucru îndoielnic şi de ocolit, ci încă şi ca 
necinstitor şi pierzător de suflet. Şi între acestea stă întâi de toate numita 
Enciclică Către Răsăriteni, a Episcopului Romei celei vechi, Papa Pius al IX-lea, 
drept pentru care vestim acest lucru în Biserica Sobornicească. 


18. Pentru aceea, iubiţi fraţi şi împreună-slujitori ai smereniei noastre, precum 
întotdeauna, aşa şi acum, mai ales în această împrejurare a ieşirii numitei 
Enciclice, socotim pentru noi ca o datorie de neînlăturat, după răspunderea 
noastră patriarhicală şi sobornică, pentru ca să nu se piardă nimeni din sfântul 
Staul al Sobornicestii Biserici Ortodoxe, preasfânta noastră Maică a tuturora, să 
ne aducem aminte în fiecare zi şi să vă îndemnăm ca, amintindu-vă unii altora 
cuvintele şi îndemnurile fericitului Pavel către sfinţii noştri înaintaşi, cărora le-a 
făcut chemare în Efes, să zicem iarăşi unii către alţii: Luaţi aminte de voi şi de 
toată turma întru care Duhul Sfânt v-a pus pe voi Episcopi, ca sá păstoriţi Biserica 
lui Dumnezeu, pe care a câştigat-o cu sângele său. Că eu ştiu aceasta, că după 
plecarea mea vor intra lupi ingrozitori între voi, care nu vor cruța turma. Şi dintre 
voi înşivă se vor ridica bărbaţi, grăind învățături răstălmăcite, ca să tragă pe 
ucenici după ei. Pentru aceea privegheati (Fapte 20, 28-31). Atunci înaintaşii si 
Părinţii noştri, auzind aceste sfinte porunci, au făcut plângere mare şi, căzând pe 
grumazul lui, îl sărutau. Pentru aceea dar şi noi, fraţilor, auzindu-l mustrându-ne 
cu lacrimi, să cădem cu cugetul pe grumazul lui şi, sarutándu-l, să-l mângâiem cu 
statornica noastră fagaduinta că nimeni nu ne va despărţi de dragostea lui 
Hristos, nimeni nu ne va rătăci de la învăţătura cea evanghelică, nimeni nu ne va 
ademeni de la calea cea neabătută a părinţilor noştri, cum nici pe dânşii nu a 
putut cineva a-i amăgi, cu toată silinta ce şi-au dat în felurite vremuri cei ridicaţi 
asupra noastră de către ispititorul, ca să auzim de la Stăpânul: Bine slugă bună şi 
credincioasă, primind plinirea Credinței, adică mântuirea sufletelor noastre şi a 
Turmei celei cugetătoare căreia Duhul Sfânt ne-au aşezat Păstori. 


19. Această poruncă şi îndemnare apostolească am adus-o în folosul vostru şi o 
trimitem prin voi şi întregii obşti Ortodoxe, în orice parte a pământului s'ar afla, 
Preotilor şi leromonahilor, lerodiaconilor si Monahilor, într'un cuvânt, întregului 
cler si poporului credincios, cârmuitorilor si cârmuiţilor, bogatilor si săracilor, 
părinţilor şi copiilor, dascălilor şi scolarilor, învăţaţilor si neînvăţaţilor, stăpânilor 
şi slugilor, ca toţi întărindu-ne, şi unii pe alţii sfătuindu-ne, să putem sta împotrivă 
meşteşugirilor diavolului. Căci aşa ne îndeamnă pe toţi şi Fericitul Petru 
Apostolul: Fiţi treji, privegheati, pentru că potrivnicul vostru, diavolul, ca un leu 
răcnind umblă, căutând pe cine să înghită; căruia staţi împotrivă întăriţi fiind în 
credință (I Petru 5, 8-9). 


20. Căci credinţa noastră, fraţilor, nu de la oameni, nici prin om este, ci prin 
descoperirea lui lisus Hristos, care au vestit-o dumnezeiestii Apostoli, au întărit-o 
sfintele Sinoade a toată lumea, au învăţat-o neîntrerupt prea marii şi înţelepţi 
Dascáli ai lumii, şi au încredinţat-o sângiurile cele vărsate ale sfinţilor Mucenici. 
Să ţinem tare mărturisirea care am primit-o curată de la atâţia bărbaţi, lepădând 
orice înnoire ca pe o insuflare a diavolului. Cel ce primeşte înnoirea vădeşte 
nedesăvârşită Credinţa ortodoxă cea propovăduită. Dar această Credinţă a fost 
demult pecetluită ca desăvârşită, nesuferind nici micşorare, nici adăugire, nici 
vreo schimbare oarecare; şi care cutează a face, sau a sfătui, sau a cugeta la 
aceasta, a şi tăgăduit credinţa lui Hristos, s'a şi supus de bună voie veşnicei 
afurisenii, pentru hula împotriva Duhului Sfânt, ca şi cum adică nu ar fi vorbit 
deplin în Scripturi şi prin Sinoadele a toată lumea. Această înfricoşată afurisenie, 
fraţi şi fii iubiţi în Hristos, nu o rostim noi astăzi, ci a rostit-o cel dintâi 
Mântuitorul nostru (Mat. 12, 32): Oricine va zice împotriva Duhului Sfânt, nu se 
va ierta lui nici în veacul de acum, nici în cel ce va să fie; a rostit-o dumnezeiescul 
Pavel (Galat. 1, 6-8): Mă mir că aşa de curând vă mutaţi de la cel ce v-a chemat pe 
voi prin harul lui Hristos, la altă evanghelie; care nu este alta, decăt că sunt unii 
care va tulbură şi voiesc să schimbe evanghelia lui Hristos. Dar chiar dacă noi, 
sau un înger din cer de v-ar vesti vouă alta evanghelie decăt cea pe care v-am 
vestit-o - anatema să fie! Au rostit-o cele Şapte Sinoade a Toată Lumea şi toată 
ceata de-Dumnezeu-purtătorilor Părinţi. Drept aceea, toţi care înnoiesc, fie prin 
erezie ori prin schismă, de bună voia lor s'au îmbrăcat, după Psalmistul, cu 
blestemul ca şi cu o haină (Ps. 108, 17), fie că sunt Papi, fie Patriarhi, fie clerici, 
fie mireni; ci dacă cineva, măcar şi înger din cer, ar vesti vouă altă Evanghelie 
decât aţi primit, anatema să fie. Aşa cugetând Părinţii noştri şi ascultând de 
cuvintele cele de suflet mántuitoare ale lui Pavel, statornici au rămas si neclintiti 


în credinţa cea învățată lor neîntrerupt, şi au păstrat-o neschimbată şi neîntinată 
în mijlocul atâtor erezii, dându-ne-o curată şi neprihănită, cum curată a ieşit din 
gura celor dintâi slujitori ai Cuvântului. Aşa şi noi cugetând, să o dăm mai departe 
curată cum am primit-o generaţiilor viitoare, nimic stricând, ca să se poată şi 
aceia infátisa ca si noi plini de încredere, neavând a se ruşina când vor vorbi 
despre credinţa strămoşilor lor. 


21. Drept aceea, fraţi şi fii ai noştri iubiţi întru Domnul, curátind sufletele noastre 
cu ascultarea adevărului (1 Petru 1, 22), se cade nouă mai mult să ascultăm cele 
ce s'au auzit, ca nu cândva să trecem pe alăturea (Evr. 2, 1). Credinţa si 
mărturisirea care o ţinem nu are a se ruşina, învățată fiind în Evanghelie din gura 
Domnului nostru, mărturisită de Sfinţii Apostoli, de către sfintele Şapte Sinoade a 
toată lumea, propovăduită în toată lumea, mărturisită şi de vrăjmaşii ei, care 
înainte de a apostazia de la Ortodoxie la erezii, ţineau şi ei această Credinţă, sau 
măcar părinţii lor, ori părinţii părinţilor lor. Este mărturisită de o istorie 
neîntreruptă, ca una care a biruit împotriva tuturor ereziilor ce au prigonit-o şi o 
prigonesc, cum şi până astăzi vedeţi. Unii după alţii sfinţii dumnezeieşti Părinţi şi 
înaintaşi ai noştri, începând de la Apostoli, şi cei pe care Apostolii i-au aşezat 
urmaşi până astăzi, tocmind un singur şi neîntrerupt lanţ şi dând mână cu mână, 
tin cu tărie sfântul tarc, a căruia uşă este Hristos şi în care toată Turma ortodoxă 
se păstoreşte în păşunile cele roditoare ale Edenului cel tainic, iar nu în pustii 
neumblate şi prăpăstioase, cum crede Sanctitatea Sa (pag. 7, r. 12). Biserica 
noastră păstrează cea fâră de greş şi adevărată jitnitá a dumnezeieştilor Scripturi, 
tălmăcirea cea adevărată şi dreaptă a Vechiului Legământ, iar pentru cel Nou 
însuşi izvodul cel dumnezeiesc. Rânduielile sfintelor Taine, şi mai cu seamă cele 
ale dumnezeieştii Liturghii, sunt însăşi acele slăvite şi smerite slujbe învăţate de 
la Apostoli. Nici un neam, nici o obşte creştinească nu se poate lăuda cu 
asemenea Liturghii precum cele ale lui Iacob, Vasile, Hrisostom. Preacinstitele 
Sinoade a toată lumea, aceşti şapte stâlpi ai casei Înţelepciunii, în ea şi la noi s'au 
ţinut. Această Biserică a noastră are izvoadele sfintelor lor hotărâri. Întâi- 
stătătorii ei, şi cinstita Preotime, şi cinul monahicesc păstrează însăşi vrednicia 
preaveche şi curată a întâilor veacuri ale Crestinátatii, şi în cugete, şi în purtare, 
încă şi în îmbrăcămintea lor cea simplă. Da, în adevăr, în acest sfânt Staul 
necontenit au sărit şi sar lupi grei, precum şi în vremea noastră vedem, după 
prezicerea Apostolului, lucru ce arată că adevărații miei ai Arhipăstorului în el 
sunt adápostiti; ci această Biserica a cântat şi va cânta în veac: Înconjurând m'au 
înconjurat, şi în numele Domnului i-am înfrânt pe ei (Ps. 117, 11). Să mai 


adăugăm o cugetare tristă, însă necesară pentru dovedirea şi încredințarea 
adevărului cuvintelor noastre: Toate neamurile creştineşti, câte se văd astăzi 
cinstind Numele lui Hristos, nelipsind chiar Apusul şi Roma însăşi, cum ne 
incredintám şi din înşiruirea întâilor ei Papi, au fost învăţate credinţa cea 
adevărată în Hristos de către sfinţii noştri înaintaşi şi părinţi, măcar că mai târziu 
bărbaţi vicleni, dintre care mulţi păstori şi arhipăstori ai numitelor neamuri, 
cutezând cu gânduri ticăloase şi cu eretice păreri, au cutezat a întina, vai! 
ortodoxia acelor neamuri, precum istoria cea nemincinoasă învaţă, şi cum şi 
Sfântul Pavel a prevestit. 


22. Pentru aceea, fraţi şi fii ai noştri duhovniceşti, să cunoaştem bine cât este de 
mare harul care Dumnezeu l-a dat Credinței noastre Ortodoxe şi Bisericii lui cea 
Una, Sfântă, Sobornicească şi Apostolească, care ca o Maică credincioasă soţului 
ei ne creşte pe noi ca pe nişte copii care să nu ne ruşinăm, şi bine să ne apărăm, 
cu vrednică îndrăznire pentru nădejdea care este în noi. Dar ce vom răsplăti 
Domnului noi, păcătoşii, pentru toate câte ne-a dat nouă? Domnul şi Dumnezeul 
nostru cel preaîndestulat, Care ne-a câştigat pe noi cu însuşi Sângele său, nimic 
altceva nu cere de la noi, decât numai credincioşie din tot sufletul şi din toată 
inima faţă de sfânta şi nepătata Credinţă a părinţilor noştri, dragoste şi dorire 
pentru Biserica Ortodoxă ce ne-a născut din nou nu prin înnoitoarea stropire, ci 
prin dumnezeiasca scăldătoare a Botezului Apostolicesc; care ne hrăneşte, după 
Legământul cel veşnic al Mântuitoriului nostru, cu însuşi Cinstitul său Trup, şi ne 
adapă din destul, ca o adevărată Maică, cu Cinstitul lui Sânge vărsat pentru noi şi 
pentru mântuirea lumii. Să o înconjurăm dar cu duhul, precum puii cloşca, în 
orice parte a pământului ne-am afla, la Miazănoapte sau la Miazăzi, la Răsărit sau 
la Apus. Să atintim privirile şi cugetele noastre la dumnezeiasca ei faţă şi 
preastrălucita sa frumuseţe. Să cuprindem cu amândouă mâinile haina ei cea 
luminoasă, cu care a îmbrăcat-o cu neprihănitele Sale mâini Mirele „cel frumos la 
vedere” când a răscumpărat-o din robia celui viclean, împodobind-o Sieşi ca pe o 
veşnică Mireasă. Să avem în sufletele noastre deopotrivă unii spre alţii 
simţământul de durere al maicii iubitoare de copii, şi al copiilor iubitori de maică, 
când oameni cu cugete de lupi si negutátori de suflete se silesc si meşteşugesc fie 
s'o ia pe dânsa roabă, fie să-i smulgă pe ei, ca pe nişte miei, de la maicile lor. Să 
întărim acest simţământ, clericii şi mirenii, mai vârtos acum când vrăjmaşul cel 
cugetător al mântuirii noastre, îmbiind înşelătoare înlesniri (pag. 11, r. 2-25), se 
foloseşte de asemenea uneltiri şi umblă pretutindenea, cum zice fericitul Petru, 
căutând pe cine să înghită, şi când în calea aceasta pe care mergem în pace şi 


fără ráutate, el pune laturile lui cele înşelătoare. 


23. lar Dumnezeul păcii, Care a ridicat din morţi pe Păstorul cel mare al oilor, Cel 
ce păzeşte pe Israel, Care nu dormitează nici adoarme, va păzi inimile şi cugetele 
voastre şi va îndrepta căile voastre spre tot lucrul bun.” 


Pacea fie cu voi, bucurându-vă în Domnul! 
Mai, 1848, Indiction 6. 


t Antim, cu mila lui Dumnezeu Arhiepiscop al Constantinopolelui, Roma cea Nouă, 
şi Patriarh a toată lumea, frate iubit în Hristos Dumnezeu şi rugător. 


t lerotei, cu mila lui Dumnezeu Patriarh al Alexandriei şi al întregului Egipt, frate 
iubit în Hristos Dumnezeu şi rugător. 


t Metodie, cu mila lui Dumnezeu Patriarh al marii cetăţi al lui Dumnezeu Antiohia 
şi al întregului Răsărit, frate iubit în Hristos Dumnezeu şi rugător. 


t Chiril, cu mila lui Dumnezeu Patriarh al Ierusalimului şi al întregii Palestine, 
frate iubit în Hristos Dumnezeu şi rugător. 


Sfântul Sinod din Constantinopole: 
t Paisie al Cezareei 

t Dionisie al Heracliei 

t Dionisie al Nicomidiei 

t Neofit al Dercului 

t Kiril al Neocezareei 

t Meletie al Pisidiei 

t Dionisie al Melenicului 

t Daniil al Limnosului 

t Iosif al Ersekiei 


T Antim al Efesului 


t loakim al Cizicului 

t lerothei al Calcedoniei 

t Gherasim al Adrianopolei 
t Theoclit al Veriei 

t Anastasie al Smirnei 

t Paisie al Sofiei 

t Pantelimon al Drinopolei 
t Anthim al Vodeniei 
Sfântul Sinod al Antiohiei 
t Zaharia al Arcadiei 

t loannikie al Tripoliei 

t Methodie al Emesii 

t Artemie al Laodiceeii 
Sfântul Sinod al lerusalimului 
t Meletie al Petriei 

t Filimon al Gazei 

t Thaddeu al Sevastiei 

t lerothei al Taborului 

t Dionisie al Betleemului 
t Samuil al Neapoliei 

t loannikie al Filadelfiei 


[1] Svatopluc (Swetopluk, Swentopulk), regele Moraviei. 


[2] Arbitru. 


https://saraca.orthodoxphotos.com/biblioteca/enciclica 1848.htm 


